ET
29.9.2023
4.
Euroopa Liidu Teataja
C 344/237
Tootmismeetod
Taime kasvuga seonduvat on muudetud, et see oleks kooskõlas järgmiste muudatustega.
Lisatud on kindel menetlus sordivalikul.
Otsekülv on välja jäetud, sest seda enam ei kasutata.
Ära on nimetatud pookimine, sest see on nüüd lubatud.
Välja on jäetud regulatiivne lause, mille kohaselt taimekaitsevahendite puhul peab arvestama osutatud kasutustäh­ taegadega.
Lisatud on, et igal maatükil tuleb ajavahemikus 1. jaanuarist kuni 30. aprillini teha lämmastikujääkide analüüs, ning kehtestatud on lämmastikväetiste kasutamise ülemmäär ja jääk 150 ühikut hektari kohta.
Lisatud on ka kasutatud põllumajanduskilede ringlussevõtu kohustus.
Lisatud on uus rubriik põllukultuuride niisutamise kohta.
Et see tegevus oleks põhjendatud, peab ettevõtja kasutama otsusekohaseid abivahendeid.
Kalendrijärgne saagikoristusperiood asendatakse vilja küpsusest lähtuvate kriteeriumidega.
Saagikuse mõiste on tootespetsifikaadist välja jäetud.
Täiendatud on melonite heakskiitmise, sorteerimise ja suuruse määramise kriteeriume.
Melonite pakendamise ja ladustamise nõudeid on muudetud, et vähendada alusel olevate melonite miinimumarvu üheksani.
Lisatud on maksimaalselt kahepäevane ajavahemik melonite koristamise ja väljasaatmise vahel.
Täpsustatud on piirkonnas pakendamise nõude põhjendust.
See muudatus ei mõjuta koonddokumenti.
5.
Seos geograafilise piirkonnaga
Lisatud on lause, milles selgitatakse, et seos geograafilise piirkonnaga põhineb piirkonna erilisel kvaliteedil ja mainel.
Melonite kaalu nõuet on muudetud vastavalt toote kirjeldusele.
See muudatus mõjutab koonddokumenti.
6.
Viited kontrolliasutusele
Seda punkti on muudetud vastavalt liikmesriigi tasandil kehtestatud juhistele, mille eesmärk on ühtlustada tootespetsi­ fikaatide sõnastust, piirdudes pädevate riiklike asutuste (INAO, DGCCRF) nimede ja kontaktandmetega.
Sertifitseerimisasutuse nime ja kontaktandmeid saab täpsustada INAOs.
See muudatus mõjutab koonddokumenti.
7.
Märgistus
Võtmaks arvesse liikmesriigi tasandil kehtestatud juhiseid, mille eesmärk on ühtlustada tootespetsifikaatide sõnastust, on rubriiki „Märgistus“ muudetud, praegune lõik on välja jäetud ja asendatud lausega, milles osutatakse kohustuslikele õigusjärgsetele elementidele.
Rühma logo on muudetud.
See muudatus mõjutab koonddokumenti.